lejlighedsforbrydelse
Lejlighedsforbrydelse, forbrydelse, der begås ved en bestemt lejlighed under indtryk af mere eller mindre tilfældige omstændigheder; fx en ærekrænkelse, der er forårsaget af en usædvanlig provokation, eller en ulovlig berigelse, som begås ved, at en person tilegner sig et beløb, der ved en andens fejl er indgået på vedkommendes bankkonto. Forholdets lejlighedsprægede karakter kan være en formildende omstændighed ved fastsættelse af sanktionen.